JUMAL KÕNELEB
Tere! Rõõm Sind taas näha.
Täna jätkame ja räägime, mida Jumala ligiolu ja Tema tundmine
meie elus korda saadab.
Minu ja Joy elu muutus täielikult, kui õppisime kuulama Issanda häält
ja Issand sai selle kaudu meile lähedaseks ning Tema Sõna
ei olnud enam vaid tähed ja trükimust paberil,
vaid elav Sõna, mis rääkis. See muutis meie elu täielikult.
On tähtis Jeesus oma ellu vastu võtta Päästja ja Vabastajana,
võtta vastu pattude andeksandmine ja saada igavene elu.
Peale seda on aga olulisim, et me õpime Jeesust lähedalt tundma.
Esimene vili on see, et me õpime tundma, milline Jumal õieti on.
Sellest me oleme juba rääkinud.
Teine Jumala tundmaõppimise vili on see, et õpime iseennast tundma.
Jumal tunneb meid paremini kui me ise. Jumal usub meisse rohkem,
kui me ise usume ning Jumal teab, mida ja mille jaoks Ta on loonud.
Täna me räägime, mida Jumala tundmine endaga kaasa toob.
Vanasõna ütleb: "Seltskond muudab sarnaseks."
Jumala ligiolu ja Temaga aja veetmine muudab ka meid
Tema sarnaseks.
Mõtle, kui palju kristlasi vaevleb ja üritab omal jõul
saada Kristuse sarnaseks. Paljud püüavad omal jõul,
vaatamata armule ja väele, mis on Kristuses.
See ei õnnestu kuidagi.
Piibel ütleb väga lihtsalt 2Kr. 3:18: "Aga meid kõiki, kes me katmata
palgega vaatleme Issanda kirkust peegeldumas, muudetakse
samasuguseks kujuks kirkusest kirkusesse.
Seda teeb Issand, kes on Vaim." Seltskond muudab sarnaseks.
Mida rohkem veedame aega Jumala Sõna juures, koguduses,
jutlusi kuulates, ülistusmuusika keskel, seda enam
muutume Kristuse sarnaseks.
Kui mõelda armastusest ja keeruliste inimeste armastamisest -
lihtne on armastada neid, kes mind vastu armastavad.
See pole üldse raske.
On olemas ka inimesi, keda pole nii lihtne armastada.
Meie töötame lastega ja puutume kokku väga paljude erinevate
inimestega kogu aeg.
Jeesus andis meile käsu armastada üksteist. Kõiki.
Tema sõnul tuleks armastada isegi vaenlasi.
Koolitööga alustades, andis Issand meile väga selge
nägemuse. Ta ütles Jh. 15:12 "Armastage üksteist,
nagu mina olen armastanud teid!"
Ja see võib esmapilgul tunduda isegi liiga lihtsa ja leebe sõnana.
Aga argipäeval tööd tehes, pidevalt inimestega kokku puutudes,
eriti kui tuleb ette konflikte, ka siis palvesse minnes, toob
Issand meelde alati sama Sõna: "Armastage, armastage, armastage!"
Armastage teineteist, nagu mina olen teid armastanud!
Kuidas see on võimalik? Kuidas mina või üldse meie,
nõrgad ja puudulikud inimesed, suudame täita sellist käsku?
Kui me ei ole saanud lapsepõlves eriti palju armastust kogeda.
Kuidas ma suudan siis seda täita? On see üldse võimalik?
Kas see on võimalik vaid neile, kelle lapsepõlv on olnud väga hea,
turvaline ja täis armastust? Kuidas sellist käsku täita?
See sõna lõikab südamesse ja alati ei tahaks seda täita.
See sama sõna sisaldab aga õnnestumise võtit.
Jeesus nimelt ütleb: "Armastege teineteist nii,
nagu mina teid olen armastanud."
1.Johannese kirjas öeldakse samuti:
"Me armastame, sest Tema on enne armastanud."
Kui Jeesus ütleb, et armastage nii, nagu mina teid olen armastanud,
siis Ta mõtleb sellega lihtsalt: lase minul ennast armastada!
Siis sa saad armastada teisi selle armastusega.
"Lase minul ennast armastada."
Sageli peame raskete inimsuhete puhul tõepoolest Jumala ette minema
ja vaatama asja Tema silmadega. Jumal näitab, et inimene,
kes on meie vastu, on ise haavatud või raskes olukorras.
Selle kaudu saame me armastust selle inimese vastu.
Mul on sellest võimas näide tuua, mis tõesti muutis kogu mu suhtumise
keerulistesse inimestesse.
Olime kord väga vastikus olukorras ja üks inimene oli pööranud
meie vastu, rääkis meist halba ning levitas teistele valesid.
Oma tunded lõid keema, et miks ta ei mõista, et see on vale!
Tahaksin kätte maksta! Tahaksin öelda halvasti ja
lausa kakelda selle inimesega.
Õnneks siiski kuidagi me teame kristlastena, et see ei oleks ehk
kõige parem viis asju lahendada.
Läksin Jumala ette ja nutsin: "Issand, mida ma sellega teen?"
Ja Issand näitas, kuidas Tema oli ristil ja mina olin seal Kristuses,
Tema sees ristil.
Kui inimesed naelutasid Ta ristile, sülitasid Tema peale,
rääkisid Temast halba ja irvitasid Tema üle-
samal ajal kui Teda risti löödi, voolas Jeesuse südamest
kaastunne ja armastus just nende inimeste vastu.
Kui Ta risti löödi, ütles Ta: "Isa, anna neile andeks,
sest nad ei tea, mida nad teevad!"
Issand näitas, et inimesed ei tea sageli, mida nad teevad.
Sageli on mõni arusaamatus, hirm või omad haavad ajendiks.
Jumala juurde minnes ja nähes Tema erilist vaatenurka-
armastuse vaatenurka- suudame korraga siiralt andestada.
Jumalaga olemine, Tema Sõna ääres olemine, muudab meid.
Kuidas inimene üldse suudab selles maailmas teisi armastada
või toime tulla, ilma Jumala abita?
Kuidas saaksime üldse olla natukenegi Jeesuse sarnased,
kui me ei õpi Teda tundma?
Olen mõistnud, et juudi kultuuris olid rabidel määratud või valitud
õpilased, keda nad juhatasid sama tarkuse sisse, mis neil oli,
elades oma õpilasega koos. Ka Jeesuse jüngritega oli samuti.
Tunti ära, et nad olid olnud koos Jeesusega.
Jüngrid olid ju tavalised kalamehed, maksukogujad jne.
Siiski, Peetruseski oli hiljem, Apostlite tegudest lugedes,
nii tugev võidmine, et isegi tema vari tervendas haigeid.
Ta oli ju olnud lihtsalt kalamees, aga ta tundis Jeesust
ja oli olnud koos Jeesusega.
Igaüks meist tahaks kindlasti, et vaimuviljad kasvaks tema elus.
Piibel räägib neist Gl. 5:22 "Aga Vaimu vili on armastus, rõõm,
rahu, pikk meel, lahkus, headus, ustavus, tasadus, enesevalitsus."
Need kõik on imelised viljad, mida me kõik sooviksime.
Need ei kasva aga pingutades, vaid Issandaga aega veetes.
Mida see tähendab? Sellesse kuulub palve, Piibli lugemine,
koguduses käimine, ülistusmuusika kuulamine. See kõik muudab meid.
Lihtsalt kodus istumine ja mõtlemine, et ühel päeval
saan Kristuse sarnaseks, ei muuda midagi.
Muutus tuleb Jumalaga aja veetmise kaudu.
Tooksin ühe imelise näite, mis on korduvalt puudutanud minu südant.
See räägib Jeesuse jüngritest, Johannesest ja Peetrusest
viimasel õhtusöömaajal.
Räägitakse, et Peetrus kinnitas Jeesusele kõva häälega, et
järgneb Jeesusele kasvõi surma. Jeesus vastab, et Peetrus
salgab teda hoopis enne kukelaulu. Aga seal oli teine jünger, Johannes,
kes oma evangeeliumi järgi 13:25 "nõjatus siis Jeesuse rinnale
ja ütles Talle: "Issand, kes see on?"
Johannes lebas Jeesuse rinna najal. Ta ei püüdnud olla keegi,
ta lihtsalt viibis Issanda ligiolus.
See muutis teda. Ja see on liigutav lugu.
Samal ajal, kui Peetrus omas jõus lubas järgneda ristini välja
ja kukkus haledalt läbi, näeme, et ainuke jünger,
kes Jeesusele järgnes risti alla, oli Johannes.
Jh.19:25 "Aga Jeesuse risti juures seisid tema ema ja tema
ema õde Maarja, Kloopase naine, ja Maarja Magdaleena.
Kui nüüd Jeesus nägi risti kõrval seismas oma ema ja jüngrit,
keda ta armastas, siis ta ütles emale: "Naine, vaata,
see on su poeg!" Seejärel ütles Ta oma jüngrile: "Vaata, see on su ema!"
Ja selsamal tunnil võttis jünger ta enda juurde."
Jeesus tahab sind muuta. Ta tahab, et ka sinus oleksid Tema omadused.
Rahu, rõõm ja vabadus. Seda ei ole vaja pingutada.
Võid teha nagu Johannes. Mine lihtsalt usus Jeesuse sülle,
mine Tema lähedale ja lase Temal ennast armastada.
Las Ta räägib imelisi sõnu, las Tema rahu jääb sinu külge
ning korraga sul on rahu ja armastust.
Mäletan, kui lasin Issandal end süles hoida - korraga tekkis mul
spontaanne soov kallistada teisi inimesi. Lihtsalt sellest, et lasin
Temal ennast kallistada. See pole raske.
Me ei pea käima mingitel kursustel, et saada Jeesuse sarnasteks.
Seltskond teeb sarnaseks.
1Jh. 4:10 "Selles on armastus - ei, mitte selles, et meie oleme
armastanud Jumalat, vaid et Tema on armastanud meid
ja on läkitanud oma Poja lepitusohvriks meie pattude eest.
Mu armsad, kui Jumal meid nõnda on armastanud, siis oleme ka meie
kohustatud armastama üksteist.
Jumalat ei ole keegi iial näinud. Kui me üksteist armastame,
siis püsib Jumal meis ja tema armastus on saanud meis
täiuslikuks."
Me armastame, sest Tema on meid armastanud.
Sellest saame jõu armastada.
Nii lihtne. Kui on rahutu olemine, võime minna lihtsalt Jeesuse juurde
ja saada rahu. Kui kardad, võid minna Jeesuse
juurde ja saada julguse. Kui vihkad, võid minna Jeesuse
juurde ja see viha muutub isegi armastuseks, kui vaid olla
piisavalt kaua Jeesuse juures. Temas on vaimuviljad.
Need on Jumala omadused. Mitte minu ega Joy.
Tema ligiolus need jäävad meiegi külge.
See on nii kõigis asjades. Kord olin ühes välismaa linnas.
Seal oli rikaste linnaosa, kus kõik oli viimasepeal täiuslik.
Kõndisin seal tänavatel, kus kõik aiad ja majad olid täiuslikud,
ei mingit prügi ja kõik oli nööri mööda.
Tundsin mingit külmust ja kõledust selles kõiges.
Kogesin Jumalat rääkivat mulle: "Need inimesed ja nende ümbrus
on muutunud selleks, mis nad sisemas on.
Kui inimene teenib raha ja asju, siis ta muutub sama surnuks
oma sisemuselt, nagu on raha ja asjad."
Seltskond teeb sarnaseks. Jeesuse seltskond teeb meid Tema sarnaseks.
Räägiksin ühe saladuse. Arvake, mis on minu suurim tugevus?
See ei tee teid nüüd küll eriti rõõmsaks.
Räägi sellegipoolest.
Mu tugevus on õigupoolest see, et ma olen tegelikult nii nõrk.
Ilma Jumalata olen ebastabiilne, ebakindel, tunded kõiguvad üles ja
alla, ma ei oska tegelikult olla hea ema ega hea naine,
ma ei saanud isegi tööl hakkama, põlesin läbi...
Aga just selletõttu pean ma planeerima kogu elu sel moel,
et mul oleks kogu aeg hommikuti esimeseks asjaks
vähemalt tund aega olla Issandaga koos.
Mul peab olema aega viibida Jumala Sõna juures.
Pean kuulama jutlusi. Ja mis siis saab?
Kui minna Tema ligi, siis Ta tuleb ja muudab olukorra ja selle
nõrga Joy tugevaks ja rõõmsaks ja vabaks. Isegi heaks abikaasaks
ja heaks emaks. Tema annab selleks jõu ja teeb uueks.
Täiesti teine Joy tuleb nähtavale Temaga koos olemisest.
Kas võiks siis olla veel midagi olulisemat, kui Temaga olemine.
Sellest tuleb elujõud.
Sageli teevad ka kristlased just selles asjas vea -
nad paluvad pastorilt abi ja koguduselt eestpalvet ning muidugi
on ka see tähtis, et inimesed meie eest palvetavad, aga
me võime ise ehitada Jumalaga sellise suhte, et meil on hea olla
ja see muudab ka minu kodust elu, tervist, abielu, vanemlust ja
isegi majanduslikku olukorda. Seda teeb Issand!
Issand teeb seda, kui Temaga aega veeta. See tasub ära.
Issanda tundmine ja Tema hääle kuulamine tasub end ära.
Kas võiksin öelda, miks see end veel ära tasub?
Olen seda omas elus tähele pannud. Jk. 3:17 öeldakse:
"Aga ülalt pärinev tarkus on esmalt puhas, siis rahumeelne,
leebe, kuulekas, tulvil halastust ja häid vilju, erapooletu,
teeskluseta." Piibel võtab ühe salmiga kokku,
milline on Jumala kõne. Jumala kõne sinu südames on puhas,
see pole miski muu kui Jumala Sõna. See on rahulik, leebe, kuulekas,
täis halastust ja häid vilju. Aga see ei kõhkle ega teeskle.
Jumal ei kõhkle oma Sõna rääkides. Miljonil korral, kui olen olnud
raskes majanduslikus olukorras või mõnes muus raskuses ja lähen
Jumala ette, Tema ütleb näiteks: "Loe Psalm 55!"
Või räägib Ta otse minu südamesse, ei kahtle Ta kunagi.
Mida see tähendab? Ta usub.
Kui kuulad Jumalat, siis Tema sõnades on alati usku
ja see usk jääb külge. Raskustes olles piisab ühest
sõnast Jumalalt. Tean, et kõik saab korda.
Ma ei pea seda pingutama ega püüdma uskuda,
vaid Jumal on rääkinud sellesse olukorda ja
tema ei kõhkle. Selles on usk.
Ta võib öelda vaid, et: "Jan, ära muretse, kõik saab korda!"
Ja kõik saabki korda. Sest usk tuleb kuulmisest ja
kuulmine Kristuse Sõna kaudu.
Usk on imeline Jumala tundmise vili. Mu usk on palju kasvanud.
Mulle on öeldud: "Jan, Sul on nii suur usk!"
See on tulnud sellest, et olen läinud Issanda ette ja saanud
Temalt Sõna ja haaranud sellest kinni. Ei midagi keerulisemat.
Temalt tuleb ka see usk, mida vajad ja mida mina vajan.
See on tõesti lihtne.
Jumala tundmine toob kõik vajaliku su ellu.
Lähedases suhtes Issandaga, õpid Teda ja ennast tundma,
muutud Tema sarnaseks, sinu usk kasvab ja saad veel muudki.
Kas jõuame veel ühest asjast rääkida?
Kui paljud teist tahaks teha imesid? Või meist?
Ometi oleme vaid inimesed ja ise ei saaks me teha ühtki imet.
Räägin sulle saladuse, mis on küll jahmatamapanev, aga üsna lihtne.
Nimelt me kõik võime teha imesid.
Mitte meie, aga Issand, kes on meis.
Lugedes suurtest Jumala kangelastest - Taavetist, Moosesest,
Jeesusest: siis ükski neist ei võinud teha iseenesest midagi,
aga kõik nad tundsid Issandat, kellele kõik on võimalik.
Sellest piisas, et Mooses tundis Issandat, seetõttu oli talle kõik võimalik.
Piisas, et Taavet tundis Jumalat ja kõik oli talle võimalik.
Isegi Jeesus ütles enese kohta, et Ta ei või teha midagi iseenesest.
Ta teeb vaid seda, mida Ta näeb Isa tegevat.
Kuulake näiteks Taavetit 1.Sm. 30:8: "Ja Taavet küsis Issandalt, öeldes:
"Kas pean seda röövjõuku taga ajama? Kas ma saan nad kätte?"
Ja Issand vastas talle: "Aja taga, sest
sa saad nad tõesti kätte ja päästad kindlasti vangid!"
Taavet oli tavaline inimene. Ta oli küll ka sõjaväeülem ja
oskas võidelda, aga läks Issanda ette ja küsis: "Mida ma teen?
Kas ma ajan seda röövlijõuku taga ja saan nad kätte?"
Kaks lihtsat küsimust. Issand vastas: "Mine, sa saad nad kätte
ja päästad kõik!" Ja nii läkski. Samuti Mooses Punase mere ääres.
Issand ütles: "Siruta oma kepp!" ja meri lõhenes kaheks.
Ega Mooses seda lõhestanud, aga ta tundis kedagi, kes suutis seda teha.
Samamoodi sinu elus. Jumal on suuteline tegema imesid su elus.
Kui vaid kuulad, mida Tema ütleb su olukorra kohta ja tehes seda,
võidad alati. Piibel ütleb, et neis kõigis olukordades saame me
täieliku võidu Tema läbi, kes meid on armastanud.
Täieliku võidu kõiges! Kuidas? Nii, et kuulad, mida Jumal
räägib sinu olukorra kohta ja teed selle järgi.
See on nii lihtne. Ka mina olen saanud näha ja teha
imesid selle kaudu, et olen kuulanud Issandat ja teinud,
mida Ta on öelnud. Halleluuja!
Palvetame.
Aitäh, Isa, et Sinus on kõik, mida me vajame. Kõik viimseni.
Tänan, Püha Vaim, et Sa puudutad ka täna igat vaatajat!
Püha Vaim, Sina oled tulnud meile Kristust kirgastama.
Kirgasta igaühele Jeesust just nüüd, nii et igaüks võiks kogeda
Sinu ligiolu, vabaneda, paraneda, kasvada ja muutuda
rohkem Sinu sarnaseks.
Tänan selle töö eest, mida Sa teed iga vaataja elus!
Oled lubanud viia töö lõpuni. Aitäh, et Sa seda ka teed.
Jeesuse nimel. Aamen.
Soovides TV7 Eesti kanalit toetada, võid teha vabatahtliku annetuse.
Lisainformatsiooni leiad kodulehelt www.tv7.ee
Kui annad selle töö heaks, anna rõõmuga.
Jumal armastab rõõmsat andjat. Ole õnnistatud!
www.tv7.ee
Tõlge: Meeli Martin